ΓΡΑΠΤΗ ΕΡΩΤΗΣΗ P-2825/00

υποβολή: Erik Meijer (GUE/NGL) προς την Επιτροπή

(4 Σεπτεμβρίου 2000)

Θέμα: Αναβολή της εφαρμογής σε εθνικό επίπεδο της νομοθεσίας που αφορά την οδηγία 98/44/ΕΚ για τα διπλώματα ευρεσιτεχνίας βιοτεχνολογικών εφευρέσεων μέχρι ότου εκδοθεί η απόφαση του Δικαστηρίου για ακύρωση

1. Γνωρίζει η Επιτροπή ότι τα εθνικά κοινοβούλια διαφόρων κρατών μελών (Ολλανδίας, Γαλλίας, Γερμανίας, Ιταλίας) φέρουν σοβαρές αντιρρήσεις για την εφαρμογή της οδηγίας 98/44/ΕΚ(1) σχετικά με τη έννομη προστασία βιοτεχνολογικών εφευρέσεων και συγκεκριμένα κατά των τμημάτων εκείνων που θα μπορούσαν να οδηγήσουν επιχειρήσεις στο να λάβουν τη δυνατότητα να αποκτήσουν ίδια δικαιώματα για τη δημιουργία γενετικώς τροποποιημένων φυτών και ζώων και ότι η Ολλανδική Κάτω Βουλή αποφάσισε στις 14 Ιουνίου 2000 να ζητήσει αμέσως από τον Πρόεδρο του Ευρωπαϊκού Δικαστηρίου να αναστείλει την εφαρμογή της οδηγίας αυτής μέχρις ότου το Δικαστήριο αποφασίσει σχετικά με προηγούμενο αίτημα για την κήρυξη άκυρης της οδηγίας αυτής, αίτημα το οποίοποστηρίχθηκε από την Ιταλική Δημοκρατία;

2. Τώρα που τα αιτήματα της Ολλανδίας και της Ιταλίας απορρίφθηκαν από τον Πρόεδρο του Δικαστηρίου στις 25 Ιουλίου 2000, ποιες είναι κατά την άποψη της Επιτροπής οι συνέπειες εάν, προτού εκδοθεί η αναμενόμενη κατά το 2002 τελική απόφαση του Δικαστηρίου, χορηγηθούν, βάσει εθνικής νομοθεσίας εφαρμογής, σε επιχειρήσεις τα δικαιώματα ευρεσιτεχνίας τα οποία κατόπιν ενδέχεται το Δικαστήριο να κηρύξει άκυρα; Στην περίπτωση αυτή είναι άραγεπεύθυνη η εθνική αρχή για ενδεχόμενες απαιτήσεις επανόρθωσης της ζημίας ή άραγε οι απαιτήσεις αυτές πρέπει να καλυφθούν από την Ευρωπαϊκή Ένωση;

3. Ποιες δυνατότητες έχουν τα κράτη μέλη για να προλάβουν τη χορήγηση δικαιωμάτων πριν εκδοθεί η τελική απόφαση από το Δικαστήριο ούτως ώστε να μηνπάρχουν δυνατότητες να εγερθούν απαιτήσεις επανόρθωσης;

4. Τι δυνατότητες διαθέτουν τα κράτη μέλη ώστε να μπορούν να καθυστερήσουν την οφειλόμενη εφαρμογή της νομοθεσίας μέχρις ότου εκδοθεί η απόφαση του Δικαστηρίου σχετικά με αίτημα ακύρωσης και τι δυνατότητες διαθέτουν, έστω και τώρα, στην ειδική εκείνη περίπτωση που αυτή η ακύρωση δεν γίνει δεκτή; Σε ποια διαβήματα θα προβεί η Επιτροπή προκειμένου, ει δυνατόν, να διευρύνει τη δυνατότητα αναστολής;

(1) ΕΕ L 213 της 30.7.1998, σελ. 21.

Απάντηση του κυρίου Prodi εξ ονόματος της Επιτροπής

(4 Οκτωβρίου 2000)

1. Η Επιτροπή γνωρίζει τις ανησυχίες που εκφράστηκαν σχετικά με ορισμένες πτυχές της οδηγίας 98/44/ΕΚ του Κοινοβουλίου και του Συμβουλίου της 6ης Ιουλίου 1998, που αφορά την νομική προστασία βιοτεχνολογικών εφευρέσεων(1) (η οδηγία). Το γεγονός αυτό, όπως αναφέρει το αξιότιμο μέλος του Κοινοβουλίου, οδήγησε τις Κάτω Χώρες να καταθέσουν αγωγή ενώπιον του Ευρωπαϊκού Δικαστηρίου ζητώντας την ακύρωση της οδηγίας. Το αίτημα αυτό των Κάτω Χωρώνποστηρίχθηκε και από την Ιταλία. Αληθεύει επίσης ότι πρόσφατα οι Κάτω Χώρες ζήτησαν από το Ευρωπαϊκό Δικαστήριο να αναστείλει την εφαρμογή της οδηγίας εν αναμονή της απόφασής επί της κυρίαςπόθεσης. Στις 25 Ιουλίου 2000 ο Πρόεδρος του Δικαστηρίου απέρριψε αυτό το αίτημα για προσωρινά μέτρα.

2. Ένας από τους λόγους για τους οποίους το αίτημα των Κάτω Χωρών απερρίφθη ήταν το γεγονός ότι, δεδομένης της συνήθως χρονοβόρας διαδικασίας εξέτασης των αιτήσεων για διπλώματα ευρεσιτεχνίας από τα αρμόδια κρατικά γραφεία, κρίθηκε απίθανη η χορήγηση τους βάσει της οδηγίας πριν από την ημερομηνία απόφασης του Δικαστηρίου στηνπόθεση η οποία αναφέρεται παραπάνω. Ο Πρόεδρος του Δικαστηρίου επισήμανε επίσης ότι οι Κάτω Χώρες διαθέτουν νομικούς μηχανισμούς τους οποίους θα μπορούσαν να θέσουν σε εφαρμογή κατά τη χορήγηση αυτών των διπλωμάτων ευρεσιτεχνίας προς αποφυγή πρόκλησης οποιασδήποτε ζημίας. Κατ' αυτό τον τρόπο η χορήγηση θα μπορούσε να γίνεταιπό όρους που θα καθιστούσαν σαφές ότι η εγκυρότητά της εξαρτάται από την επιβεβαίωση της νομιμότητας της οδηγίας. Κατά συνέπεια θα ήταν απίθανο να εγερθούν απαιτήσεις για αποζημιώσεις.

3.-4. Τα κράτη μέληποχρεούνται να θέσουν σε εφαρμογή την οδηγία μέσα στα προβλεπόμενα χρονικά όρια. Για το λόγο αυτό δεν μπορούν να αναβάλουν την θέσπιση της απαραίτητης νομοθεσίας. Παρ' όλα αυτά, όπως επισημάνθηκε και παραπάνω, τα κρατικά γραφεία παροχής διπλωμάτων ευρεσιτεχνίας χρειάζονται συνήθως αρκετό χρόνο για να εξετάσουν τις αιτήσεις. Η απόφαση του Δικαστηρίου στην συγκεκριμένηπόθεση θα ληφθεί πιθανότατα πριν από την τελική χορήγηση διπλωμάτων στα πλαίσια της οδηγίας. Επιπλέον, βάσει της κοινοτικής νομοθεσίας, κάθε κράτος μέλος έχει δικαίωμα να εξαρτήσει την χορήγηση του διπλώματος από την επιβεβαίωση της εγκυρότητας της οδηγίας.

(1) ΕΕ L 213 της 30.7.1998.